Author: cerny
Last saved by: spano
Company: Úrad vlády Slovenskej republiky

Úrad vlády SR						  Na rokovanie vlády SR
Sekcia hospodárskej politiky					  dňa 18.12.2002
									  k číslu: 9007/2002
									  k bodu: 8

S t a n o v i s k o

k Súhlasu na začatie stavieb zaradených do programu Výstavba cestnej siete do roku 2005

									   riaditeľ odboru

I.

Materiál predkladá minister dopravy, pôšt a  telekomunikácií na základe   uznesenia vlády SR č.790 z  30.8.2001 k  návrhu štátneho rozpočtu na rok 2002 a bodu C.28, podľa ktorého na začatie stavieb s obstarávacou cenou 100 mil. Sk a viac je potrebný súhlas vlády SR.

V predloženom materiáli sú zahrnuté stavby II/426 Skalica – štátna hranica SR/ČR – preložka cesty (406 mil. Sk), I/74 Humenné – preložka cesty (184 mil.Sk), I/77 Mokrokruh – Bardejov – rekonštrukcia cesty (105 mil.Sk), I.etapa a III/5555-1 Vysoká  nad Uhom – most (136 mil.Sk).

II.

Materiál bol predložený na medzirezortné pripomienkové konanie. Podľa jeho vyhodnotenia boli všetky pripomienky akceptované.

III.

Predkladateľ do materiálu zaradil cestne stavby, z ktorých len výstavba preložky cesty II/426 má stanovený termín zahájenia na február 2003. Začatie ostatných troch cestných stavieb je podmienené ich odsúhlasením vo vláde SR. Štátna expertíza v zmysle §10 zákona č.254/1988 Z.z. o verejných prácach sa vykonala len na uvedenú stavbu II/426Skalica – štátna hranica SR/ČR (podľa informácií uvedených v materiáli).

Program „Výstavba cestnej siete do roku 2005“, na ktorý sa materiál odvoláva, bol predložený na rokovanie Porady ekonomických ministrov dňa 25.3.2002. V návrhu tohto programu boli stavby II/426 Skalica – štátna hranica SR/ČR, I/74 Humenné – preložka cesty, I/77 Mokrokruh – Bardejov – rekonštrukcia cesty, I.etapa, uvedené ako rozostavané stavby k 31.12.2001. Stavba III/5555-1 Vysoká nad Uhom – most v tomto programe nebola uvedená. V závere z  tohto rokovania sa odporučilo predkladateľovi doplniť program o odôvodnenie zmien priorít výstavby ciest, ktoré vláda už schválila v Národnom pláne regionálneho rozvoja  (schválenom uznesením vlády č. 240/15.3.2001  a predloženom EK) a v Rozvojovom programe priorít verejných prác na roky 2002 – 2004 (schválenom uznesením vlády č. 782/22.8.2002).  Program sa odporučil vláde SR prerokovať. Na rokovanie vlády SR však predložený nebol.

Materiál nebol predložený na posúdenie Porade ekonomických ministrov. 

Odporúčame, aby vláda o  predloženom materiáli rozhodla s prihliadnutím na uvedené pripomienky  a na základe výsledku rozpravy.

Bratislava  13.  12.  2002